கையில் பணம் இராது. இந்நிலையில் எங்கேனும் தருமத்துக்குச் சாப்பாடு  கிடைக்குமாவென்று விசாரிப்பேன். கும்பகோணம் மகாமகதீர்த்தத்தின் கீழ்பாலுள்ள அபிமுகேசுவர ஸ்வாமி  கோவிலில் தேசாந்தரிகளுக்கு உணவு அளிப்பதற்கு ஒரு தர்மசாலை இருந்தது.  அங்கே சென்று என் பசியைத் தீர்த்துக் கொண்டு தர்ம சாலையை ஏற்படுத்திய  மகா புருஷனை மனமார வாழ்த்துவேன். சில சமயங்களில் நான் யாரைப்  பார்க்கப் போவேனோ அவர் என்னோடு நெடுநேரம் பேசியிருந்துவிட்டால்  தர்ம சாலையில் அகாலமாய்விடும். ஆகாரம் கிடைக்காது.